PRIENŲ RAJONO SAVIVALDYBĖS administracijos

statybos ir ekonominės plėtros skyrius

Biudžetinė įstaiga, Laisvės a. 12, LT-59126 Prienai,

tel. (8 319) 61 120, el. p. statyba@prienai.lt.

Duomenys kaupiami ir saugomi Juridinių asmenų registre, kodas 288742590

___________________________________________________________________________________________________________

Prienų rajono savivaldybės tarybai

SPRENDIMO „DĖL SUTIKIMO ĮREGISTRUOTI BUVEINĘ“ PROJEKTO aiškinamasis Raštas

Sprendimo projekto tikslai ir uždaviniai:

Leisti (duomenys neskelbtini) įregistruoti VšĮ Nemuno futbolo centro buveinę Prienų rajono savivaldybei nuosavybės teise priklausančiose patalpose.

Siūlomos teisinio reguliavimo nuostatos:

Sprendimo projektas parengtas vadovaujantis Lietuvos Respublikos vietos savivaldos įstatymo 63 straipsnio 2 dalimi, kuri nustato, kad savivaldybei nuosavybės teise priklausančio turto savininko funkcijas, susijusias su savivaldybei nuosavybės teise priklausančiu turtu, remdamasi įstatymais, įgyvendina savivaldybės taryba; Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, kuri nustato, kad savivaldybei nuosavybės teise priklausančio turto savininko funkcijas, vadovaudamasi įstatymais, įgyvendina savivaldybės taryba.

Laukiami rezultatai:

Priėmus sprendimą bus patenkintas (duomenys neskelbtini) prašymas.

Lėšų poreikis ir šaltiniai:

Nėra.

Kiti sprendimui priimti reikalingi pagrindimai, skaičiavimai ar paaiškinimai.

Gautas (duomenys neskelbtini) prašymas (2023-12-21) leisti įregistruoti VšĮ Nemuno futbolo centro buveinę Prienų rajono savivaldybei nuosavybės teise priklausančiose ir šiuo metu Prienų kūno kultūros ir sporto centro patikėjimo teise valdomose patalpose.

Naujai steigiamas VšĮ Nemuno futbolo centras rūpinsis suaugusiųjų ir vaikų futbolo vystymu Prienų rajone. Iki šiol suaugusiųjų futbolu Prienų rajone rūpinosi futbolo klubas „Prienai“, o vaikų futbolu – VšĮ Prienų futbolo mokykla.

Prienų rajono savivaldybės tarybai sutikus ir VšĮ Nemuno futbolo centrą oficialiai įregistravus VĮ Registrų centre, minėti juridiniai asmenys bus panaikinti ir liks vienas juridinis asmuo (VšĮ Nemuno futbolo centras), kuris bus atsakingas tiek už suaugusiųjų, tiek už vaikų futbolą.

VšĮ Nemuno futbolo centrą įregistravus Prienų kūno kultūros ir sporto centro patalpose būtų išvengta viešų ir privačių interesų konflikto, kai juridinis asmuo registruojamas vieno iš steigėjų ar vadovų namų adresu.

Lyginamasis variantas:

Nėra.

Skyriaus vedėjas	Tomas Žvirblys

Džiuljeta Čepeliauskienė, tel. (8 319) 61 173, el. p. dziuljeta.cepeliauskiene@prienai.lt